Държавен вестник, бр. 58, 2003 г., стр. 19

Б Р О Й  58
Д Ъ Р Ж А В Е Н   В Е С Т Н И К
С Т Р .  19
Вписване
Чл. 265а. (1) Прехвърлянето на имущество
върху едноличния собственик се вписва от съда
по седалището на преобразуващото се дружест-
во, което се заличава.
(2) Съдът по седалището на едноличния
търговец вписва прехвърлянето на имущество-
то въз основа на съдебното решение по ал. 1,
след като му е изпратено служебно или му е
представено от едноличния търговец.
(3) Съдът по ал. 1 изпраща служебно заве-
рен препис и от партидата в търговския регис-
тър на заличеното дружество на съда по седа-
лището на едноличния търговец.
(4) Вписването на прехвърляне на имущест-
во върху едноличния собственик се обнародва
от съда по седалището на преобразуващото се
дружество и от съда по седалището на еднолич-
ния търговец. Обявлението в “Държавен вест-
ник” трябва да съдържа и уведомление на кре-
диторите за правата им по чл. 265в.
Действие
Чл. 265б. (1) Прехвърлянето на имущество
върху едноличния собственик има действие от
деня на вписването му от съда по седалището
на преобразуващото се дружество.
(2) С вписването всички права и задължения
на преобразуващото се дружество преминават
върху едноличния търговец.
(3) Когато в имуществото на преобразува-
щото се дружество има вещно право върху не-
движим имот или върху движима вещ, сделки-
те с която подлежат на вписване, съдебното
решение за вписване на прехвърляне на иму-
щество върху едноличния собственик се вписва
в съответния регистър.
(4) Разрешения, лицензии или концесии,
притежавани от преобразуващото се дружест-
во, преминават върху едноличния търговец,
доколкото закон или актът за предоставяне не
предвижда друго.
Защита на кредиторите
Чл. 265в. (1) Едноличният търговец управ-
лява отделно преминалото върху него имущест-
во на преобразуващото се дружество за срок 6
месеца. Срокът тече отделно за кредиторите на
преобразуващото се дружество и на еднолич-
ния търговец от датата от обнародването от
съответния съд.
(2) В срока по ал. 1 всеки кредитор на преоб-
разуващото се дружество и на едноличния тър-
говец, чието вземане не е обезпечено и е въз-
никнало преди вписването, може да поиска
изпълнение или обезпечение съобразно права-
та си. Ако искането не бъде удовлетворено,
кредиторът има право на предпочтително удов-
летворение от правата, принадлежали на него-
вия длъжник.
(3) До изтичането на срока на отделното
управление едноличният търговец не може да
иска заличаване от търговския регистър.”
§ 53. Член 270а се отменя.
§ 54. В чл. 274, ал. 1 се създава изречение
второ: “Тази разпоредба се прилага и при прек-
ратяване на дружество с ограничена отговор-
ност по чл. 155, т. 3, както и на акционерно
дружество—по чл. 252, ал. 1, т. 6.”
§ 55. Чл. 608 се изменя така:
“Неплатежоспособност
Чл. 608. (1) Неплатежоспособен е търговец,
който не е в състояние да изпълни изискуемо
парично задължение по търговска сделка или
публичноправно задължение към държавата и
общините, свързано с търговската му дейност.
(2) Неплатежоспособността е налице, кога-
то длъжникът е спрял плащанията, както и
когато не е изпълнил публичноправно задъл-
жение, установено с влязъл в сила акт, или па-
рично задължение по търговска сделка, уста-
новено със сила на пресъдено нещо.
(3) Неплатежоспособността се предполага,
когато длъжникът не е изпълнил в 60-дневен
срок от падежа парично задължение по търгов-
ска сделка, както и когато е платил или е в
състояние да плати частично или изцяло само
претенциите на отделни кредитори.”
§ 56. Член 613а се изменя така:
“Обжалване на решенията и определенията
на окръжния съд
Чл. 613а. (1) Постановените от окръжните
съдилища решения и определения по чл. 630,
ал. 1 и 2, чл. 631, 632 и 701, чл. 705, ал. 2, чл. 709,
ал. 1, чл. 710, 735, 744 и чл. 755, ал. 2 подлежат
на обжалване пред Върховния касационен съд
по правилата на глава деветнадесета “а” от
Гражданския процесуален кодекс.
(2) Извън случаите по ал. 1 постановените
от окръжните съдилища актове в производст-
вото по несъстоятелност подлежат на обжалва-
не, ако това е предвидено в този закон, само
пред съответния апелативен съд по правилата
на глави осемнадесета и деветнадесета от Граж-
данския процесуален кодекс.
(3) Съдът образува делото в деня на подава-
не на жалбата или най-късно на следващия
работен ден и постановява акта си в 14-дневен
срок от датата на заседанието, в което е прик-
лючило разглеждането на делото.”
§ 57. Член 613б се отменя.
§ 58. В чл. 614 ал. 2 се изменя така:
“(2) В имуществото на длъжника—едноли-
чен търговец, се включват и една втора част от
вещите, правата върху вещи и паричните влого-
ве—съпружеска имуществена общност.”
§ 59. В чл. 619 се създава ал. 4:
“(4) В случаите, в които този закон предвиж-
да призоваването да става чрез “Държавен вес-
тник”, обнародването на поканата, съобщение-
то или призовката трябва да се извърши най-
късно 7 дни преди събранието, съответно засе-
данието.”
§ 60. В чл. 623 се правят следните изменения
и допълнения: